Maria Kovalevskaya

Maria Pavlovna Kovalevskaya koblirayolton gu Vorontsova ( rossiavon Мария Павловна Ковалевская, Воронцова ) tiyir rossiaf artowasik. Koe Yekaterinoslav winka banugale vagee Rossia is koe refa Ukraina bak anyusteaksat ke 1849 kobliyir. Ba 10/11/1889 koe Kara xalta koe Sibiria kan jiva kser.

 Blirizva 
Maria Pavlovna Vorontsova tiyir vey oluafa yasa. Dene Ayikyaf Kizey ke Odesa vayar. Va saneevaf rijay vanfir ise bak 1875 va Kyiv koirubar. Va Nikolay Kovalevski yerumar nume va inaf yolt narar.

Mali 1876 koe Xarkiv ristulon zo ogagledar, voxen koe gola soe birgoton wan galbedur. Mali tena ke mil ilanacek birgoton is preyutason toz blir. Gu kogrupara kalfisa va Jiz va 193 ke Sankt Peterburg ke 1877-1878 zo askoar. Ba 11/02/1879 koe Kyiv gire zo soper.

Ba 04/05/1879 gan sayakaf utcerkey zo lanzar nume va oluafa ravalduga mbi deswar ise gu poana kobara vas sanalubda zo gaker. Va xalta ke Kara ba 15/01/1880 artlapir.

Radimi dagira koe konako stanjuxo dum Minusinsk az Irkutsk, koe xalta ke Kara mali 1887 gire zo kobuder. Nekevon arti oxam toloy aksat abdi tunuyara, moi altofa estera va Nadejda Sigida, ba 07/11/1889 do Maria Kalyujnaya is Nadejda Smirnitskaya kan morfina buca vas dugapa jivakser, kevotceteson va flintafa vertuma is volayafa tigara.  Ba 10/11 tere xonuker.

 Dere rupec 

 Vuestexeem 
 (ru) « Ковалевская, Мария Павловна » dene internetxo
 (ru) Ф. Я. Кона, « Ковалевская Мария Павловна », Деятели революционного движения в России, Moskva, Всесоюзное общество политических каторжан и ссыльнопоселенцев,‎ 1927-1934.

|style="vertical-align: top;"|

|}

Kovalevskaya (Maria)
Kovalevskaya (Maria)
Kovalevskaya (Maria)